ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«10» նոյեմբեր 2017 թվական N 143-Ա

ք. Ստեփանակերտ

ՀԱՇՄԱՆԴԱՄՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ 2018 ԹՎԱԿԱՆԻ

ՏԱՐԵԿԱՆ ԾՐԱԳՐԻՆ ԵՎ ԾՐԱԳՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐԻ

ՑԱՆԿԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ

«Լեռնային Ղարաբաղի Հանրապետությունում հաշմանդամների սոցիալական պաշտպանության մասին» Լեռնային Ղարաբաղի Հանրապետության օրենքի 41-րդ հոդվածին համապատասխան՝ Արցախի Հանրապետության կառավարությունը որոշում է.

 Հավանություն տալ հաշմանդամների սոցիալական պաշտպանության 2018 թվականի տարեկան ծրագրին և ծրագրով նախատեսված միջոցառումների ցանկին` համաձայն N 1 և N 2 հավելվածների, և «Արցախի Հանրապետության 2018 թվականի պետական բյուջեի մասին» Արցախի Հանրապետության օրենքի նախագծի կազմում դրանք ներկայացնել Արցախի Հանրապետության Ազգային ժողով։

«*Հաստատում եմ*»

 ԱՐՑԱԽԻ ՀԱՆՐԱՊԵՏՈՒԹՅԱՆ

 ՆԱԽԱԳԱՀ Բ. ՍԱՀԱԿՅԱՆ

Հավելված N 1

Արցախի Հանրապետության

կառավարության 2017 թվականի \_\_\_\_\_\_\_\_\_\_\_\_ \_\_\_

N որոշման

ՀԱՇՄԱՆԴԱՄՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ

2018 ԹՎԱԿԱՆԻ ՏԱՐԵԿԱՆ ԾՐԱԳԻՐԸ

I. ՆԵՐԱԾՈՒԹՅՈՒՆ

1. Հաշմանդամների սոցիալական պաշտպանության տարեկան ծրագիրը (այսուհետ՝ Տարեկան ծրագիր) մշակվել է «Լեռնային Ղարաբաղի Հանրապետությունում հաշմանդամների սոցիալական պաշտպանության մասին» Լեռնային Ղարաբաղի Հանրապետության օրենքի 51–ին հոդվածին համապատասխան:

2. Տարեկան ծրագիրը կազմելիս հաշվի են առնվել շահագրգիռ գերատեսչությունների կողմից ներկայացված առաջարկությունները։

ll. ՏԱՐԵԿԱՆ ԾՐԱԳՐԻ ՆՊԱՏԱԿՆ ՈՒ ԽՆԴԻՐՆԵՐԸ

 3. Տարեկան ծրագրի նպատակը հաշմանդամների իրավունքների պաշտպանության և նրանց սոցիալական ներառման համար կենսագործունեության բոլոր ոլորտներում հավասար պայմանների ստեղծմանն ու հավասար հնարավորությունների ապահովմանն ուղղված միջոցառումների իրականացումն է:

 4. Տարեկան ծրագրիխնդիրներն են.

 1) հաշմանդամների իրավունքների պաշտպանության, սոցիալական ներառման և սոցիալական պաշտպանության հարցերին առնչվող օրենսդրության կատարելագործումը.

 2) հաշմանդամների բժշկական, հանգստի, մասնագիտական և սոցիալական վերականգնման համար անհրաժեշտ միջոցառումների ապահովումը.

 3) հաշմանդամների խնամքի, բժշկական և սոցիալական սպասարկման կազմակերպումը.

 4) հաշմանդամների կրթության, մասնագիտական ուսուցման կազմակերպումն ու զբաղվածության խթանումը.

 5) հաշմանդամների ներգրավումը մարզական և մշակութային ծրագրերում.

 6) հաշմանդամների հարցերով զբաղվող պետական և հասարակական կազմակերպությունների հետ համագործակցության ընդլայնումը.

 7) հասարակության ուշադրության բևեռումը հաշմանդամների հիմնա-խնդիրների վրա:

 III. ՆԵՐԿԱ ԻՐԱՎԻՃԱԿԸ

5. 2017 թվականի սեպտեմբերի 1-ի դրությամբ հանրապետությունում հաշվառված է 9 146 հաշմանդամ, այդ թվում 405-ը մինչև 18 տարեկան հաշմանդամ երեխաներ:

6. Հաշմանդամների հիմնահարցերը կարգավորող օրենսդրությունը բաղկացած է Լեռնային Ղարաբաղի Հանրապետության աշխատանքային օրենսգրքից, «Լեռնային Ղարաբաղի Հանրապետությունում հաշմանդամների սոցիալական պաշտպանության մասին», «Զբաղվածության մասին», «Պետական կենսաթոշակների մասին», «Զինծառայողների և նրանց ընտանիքների անդամների սոցիալական ապահովության մասին», «Հանրակրթության մասին», «Կրթության մասին», «Բնակչության բժշկական օգնության և սպասարկման մասին» Լեռնային Ղարաբաղի Հանրապետության օրենքներից և այլ իրավական ակտերից։

7. Հանրապետությունում բժշկասոցիալական փորձաքննության ոլորտում իրավասու պետական մարմինը Լեռնային Ղարաբաղի Հանրապետության կառավարության 2008 թվականի ապրիլի 15-ի «Լեռնային Ղարաբաղի Հանրապետության սոցիալական ապահովության նախարարության բժշկասոցիալական փորձաքննության կենտրոն ստեղծելու, կենտրոնի կանոնադրությունը և կառուցվածքը հաստատելու մասին» N 282 որոշմամբ ստեղծված Արցախի Հանրապետության աշխատանքի, սոցիալական հարցերի և վերաբնակեցման նախարարության բժշկասոցիալական փորձաքննության կենտրոնն է:

Բժշկասոցիալական փորձաքննության ընթացքում, անձին հաշմանդամ ճանաչելուց, հաշմանդամության առաջացման պատճառն որոշելուց բացի, որոշվում են սոցիալական պաշտպանության միջոցառումների տեսակներից, ձևերից և ծավալներից ելնելով հաշմանդամի կարիքները, մշակվում և հաստատվում է հաշմանդամի անհատական վերականգնողական ծրագիրը։

Բժշկասոցիալական փորձաքննության կենտրոնն անձին փորձաքննության ենթարկելիս առաջնորդվում է Լեռնային Ղարաբաղի Հանրապետության կառավարության 2006 թվականի սեպտեմբերի 29-ի «Բժշկասոցիալական փորձաքննության իրականացման կարգը հաստատելու մասին» N 488, Լեռնային Ղարաբաղի Հանրապետության կառավարության 2003 թվականի հոկտեմբերի 28-ի «Բժշկասոցիալական փորձաքննության ժամանակ օգտագործվող դասակարգիչները և հաշմանդամության խմբերի սահմանման չափանիշները հաստատելու մասին» N 283 և Լեռնային Ղարաբաղի Հանրապետության կառավարության 2007 թվականի փետրվարի 27-ի «Աշխատանքային պարտականությունների կատարման հետ կապված խեղման, մասնագիտական հիվանդության կամ առողջությանը հասցված այլ վնասի դեպքում մասնագիտական աշխատունակության կորստի աստիճանի սահմանման չափանիշները հաստատելու մասին» N 79 որոշումներով:

8. Հաշմանդամներին տրվում է ամենամսյա դրամական օգնություն։

9. Հայրենական մեծ պատերազմի հաշմանդամներին տրամադրվում է ամենամսյա պատվովճար։

10. Արցախի Հանրապետության հիշարժան օրերի կապակցությամբ Հայրենական մեծ պատերազմի հաշմանդամներին և զինծառայության ընթացքում հաշմանդամ դարձած քաղաքացիներին տրամադրվում է միանվագ դրամական օգնություն։

 11. Հաշմանդամների բժշկական օգնությունը և բժշկական սպասարկումը իրականացվում են պետական պատվերի շրջանակներում (այդ թվում՝ կանխարգելիչ, բուժական, դեղորայքային, վերականգնողական օգնության ցուցաբերում)՝ համաձայն «Բնակչության բժշկական օգնության և սպասարկման մասին» Լեռնային Ղարաբաղի Հանրապետության օրենքի և Լեռնային Ղարաբաղի Հանրապետության կառավարության 2005 թվականի դեկտեմբերի 20-ի «Անվճար կամ արտոնյալ պայմաններով դեղեր ձեռք բերելու իրավունք ունեցող բնակչության սոցիալական խմբերի և հիվանդությունների ցանկերը հաստատելու մասին» N 555 և Լեռնային Ղարաբաղի Հանրապետության կառավարության 2005 թվականի դեկտեմբերի 20-ի «Պետության կողմից երաշխավորված անվճար բժշկական օգնության և սպասարկման մասին» N 556 որոշումների։

1-ին և 2-րդ խմբերի հաշմանդամները դեղորայք ձեռք են բերում անվճար, իսկ 3-րդ խմբի հաշմանդամները՝ 50 տոկոս զեղչով։

2017 թվականին պետական բյուջեի միջոցների հաշվին կազմակերպվել են անկողնային հիվանդների տնային այցեր, հեմոդիալիզի անցկացում, տրամադրվել են վերականգնողական, ստոմատոլոգիական, կենտրոնական նյարդային համակարգի ծանր ախտահարումով հիվանդների ամբուլատոր բժշկական օգնություն, դժվարամատչելի ախտորոշման ծառայություն:

12. 2017 թվականի հունվար-սեպտեմբեր ամիսներին հոգեբանական օգնություն տրամադրող մասնագիտացված կազմակերպության կողմից 30 հաշմանդամի՝ այդ թվում հինգ երեխայի, տրամադրվել է սոցիալ-հոգեբանական վերականգնողական օգնություն:

 13. Կատարելագործվել է հաշմանդամներին պրոթեզաօրթոպեդիկ պարագա-ների, վերականգնման տեխնիկական և այլ օժանդակ միջոցների՝ մասնավորապես լսողական սարքերի, տրամադրման գործընթացը։

Հաշմանդամներին պարագաները (բացառությամբ ձեռնափայտի) տրամադրվում են հաշմանդամի վերականգնողական անհատական ծրագրին համապատասխան։

Հայաստանի Հանրապետության աշխատանքի և սոցիալական հարցերի և Արցախի Հանրապետության աշխատանքի, սոցիալական հարցերի և վերաբնակեցման նախարարությունների միջև կնքված համագործակցության մասին հուշագրի շրջանակներում Հայաստանի Հանրապետության աշխատանքի և սոցիալական հարցերի նախարարության կողմից Արցախի Հանրապետության քաղաքացիներին տրամադրվում են պրոթեզաօրթոպեդիկ և վերականգնողական պարագաներ, որոնց տրամադրումն Արցախի Հանրապետությունում դեռևս հնարավոր չէ։

2017 թվականի ինն ամսվա ընթացքում բժշկասոցիալական փորձաքննական հանձնաժողովի կողմից 1 320 հաշմանդամների համար կազմվել են վերականգնողա-կան անհատական ծրագրեր։

Նշված ժամանակահատվածում հաշմանդամներին տրամադրվել են 45 թիկնասայլակներ, 117 հենակներ, 80 ձեռնափայտեր, 41 քաղաքացիների հատկացվել են քայլակներ, իրականացվել է 17 հաշմանդամների աչքի պրոթեզավորում, ինչպես նաև վեց հաշմանդամների հատկացվել են կրծքագեղձի պրոթեզներ, 17 հաշմանդամների համար անվճար պատրաստվել են ոտքի և տարբեր տեսակի պրոթեզներ, վերանորոգվել են 49 պրոթեզներ: Լսողության խնդիրներ ունեցող 145 անձանց՝ այդ թվում 31 հաշմանդամի, տրամադրվել են ժամանակակից թվային ծրագրավորվող լսողական սարքեր։

 14. Հաշմանդամների բժշկական և սոցիալական վերականգնումն իրականացվում է Արցախի Հանրապետության առողջապահության նախարարության համակարգում գործող «Քերոլայն Քոքսի անվան վերականգնողական կենտրոն» պետական ոչ առևտրային կազմակերպությունում։

 15. Հաշմանդամների վերականգնման գործընթացում կարևոր դեր են խաղում առողջարանային բուժումը և հանգիստը, որն իրականացվում է Արցախի Հանրապետության կառավարության 2011 թվականի հուլիսի 26-ի «Լեռնային Ղարաբաղի Հանրապետության պետական բյուջեի միջոցների հաշվին առողջարանային բուժման և հանգստյան տների ուղեգրերի ձեռքբերման և դրանք քաղաքացիներին հատկացնելու կարգերը հաստատելու և Լեռնային Ղարաբաղի Հանրապետության կառավարության 2008 թվականի մարտի 18-ի N 228 որոշումն ուժը կորցրած ճանաչելու մասին» N 509-Ն որոշման համաձայն։ 2017 թվականի հունվար-սեպտեմբեր ամիսներին առողջարանային բուժման ուղեգրեր են տրամադրվել 403 անձանց, որից 248-ը՝ հաշմանդամներին:

 Սկսած 2014 թվականից լուրջ ուշադրություն է դարձվում հաշմանդամ երեխաների առողջարանային բուժմանը՝ մասնավորապես ուղեղային կաթվածով տառապող հաշմանդամ երեխաներին, ովքեր երեք տարի անընդմեջ առողջարանային բժշկական օգնություն են ստանում ««Արարատ» մոր և մանկան առողջարան» փակ բաժնետիրական ընկերության մասնագիտացված առողջարանում։

 16. «Լեռնային Ղարաբաղի Հանրապետությունում հաշմանդամների սոցիալական պաշտպանության մասին», «Հանրակրթության մասին», «Կրթության մասին» Լեռնային Ղարաբաղի Հանրապետության օրենքներով կարգավորվում են հաշմանդամների և հաշմանդամ երեխայի կարգավիճակ ունեցող անձանց կրթության հարցերը։ Իրականացվել են կրթության առանձնահատուկ պայմանների կարիք ունեցող անձանց համար միջոցառումներ։

 Հանրակրթական ոլորտում ընթացող բարեփոխումներից է նաև երեխայի կրթության առանձնահատուկ պայմանների կարիքի մանկավարժահոգեբանական գնահատումը և դրա արդյունքներով ներառական կրթության և տնային ուսուցման կազմակերպումը:

 Արցախի Հանրապետության կրթության, գիտության և սպորտի նախարարության «Գնահատման և թեստավորման կենտրոն» պետական ոչ առևտրային կազմակերպության կառուցվածքում գործող մանկավարժահոգեբանական գնահատման բաժնի (այսուհետ՝ բաժին) կողմից 2017 թվականին գնահատվել է 220 երեխա, որոնցից կրթության առանձնահատուկ պայմանների կարիք ունեցող 190, ինչպես նաև կրթության առանձնահատուկ պայմանների կարիք չունեցող 30 երեխաներից 26-ը համապատասխան մասնագետների կողմից կստանան աջակցություն:

 Բաժնում աշխատող սուրդոմանկավարժն իրականացնում է հեռավար ուսուցում հանրապետության շրջաններում բնակվող լսողության խնդիրներ ունեցող տաս երեխայի հետ:

 2017-2018 ուսումնական տարում հանրապետությունում ներառական կրթության մեջ ընդգրկված աշակերտների թիվը կազմում է 356, իսկ տնային ուսուցման մեջ ընդգրված աշակերտների թիվը՝ 60։

 2014 թվականից իրականացվում է Արցախի Հանրապետությունում բնակվող լսողության, ինչպես նաև առողջական այլ խնդիրներ ունեցող երեխաների հեռավար ուսուցման կազմակերպման ծրագիրը:

 Լսողության խնդիրներ ունեցող երեխաների ուսուցումը կազմակերպվում է Ստեփանակերտի Հովհաննես Թումանյանի անվան N 9 հիմնական դպրոցում, որտեղ կրտսեր և միջին օղակներում գործում են լսողության խնդիրներ ունեցող երեխաների երկու կոմպլեկտ դասարաններ: Ծրագրի շրջանակներում ընդգրկված են լսողության տարբեր աստիճանների կորուստ ունեցող հինգ երեխա:

2017 թվականին պետական բյուջեի միջոցների հաշվին հաշմանդամ ազատամարտիկների համար կազմակերպվել են տարբեր սպորտային միջոցառումներ՝ մասնավորապես, սեղանի թենիսի, շախմատի մարզական միջոցառումներ:

Մրցանակային տեղեր գրաված հաշմանդամները պարգևատրվել են պատվոգրերով ու դրամական պարգևներով։

17. «Զբաղվածության մասին» Լեռնային Ղարաբաղի Հանրապետության օրենքով սահմանված են հաշմանդամների զբաղվածության խթանմանն ուղղված՝ աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման և գործատուին աշխատավարձի մասնակի և հաշմանդամություն ունեցող անձին ուղեկցողի համար աշխատավարձի փոխհատուցման տրամադրման ծրագրերը: 2017 թվականին մեկ հաշմանդամ օգտվել է «Աշխատաշուկայում անմրցունակ անձանց աշխատանքի տեղավորման դեպքում գործատուին աշխատավարձի մասնակի և հաշմանդամություն ունեցող անձին ուղեկցողի համար աշխատավարձի փոխհատուցման տրամադրում» ծրագրից։

 18. Հաշմանդամների սոցիալական պաշտպանության բնագավառում կարևորվում է հաշմանդամների խնամքի և սոցիալական սպասարկման ծառայությունների տրամադրման համակարգը։

 2017 թվականի հոկտեմբերի 1-ի դրությամբ Արցախի Հանրապետությունում բնակվող Արցախի Հանրապետության 348 սոցիալապես անապահով հաշմանդամների ընտանիքներին հատկացվել են 21 320 000 ՀՀ դրամ դրամական օգնություն։

2015 թվականից Արցախի սոցիալական ծրագրերի հիմնադրամի կողմից Լեռնային Ղարաբաղի Հանրապետության անժամկետ զինվորական հաշմանդամություն ունեցող 2-րդ և 3-րդ խմբի հաշմանդամներին ցուցաբերվում է պետական ֆինանսական աջակցություն՝ հիփոթեքային վարկավորմամբ բնակարանային պայմանների բարելավման նպատակով։

 Արցախի սոցիալական ծրագրերի հիմնադրամի կողմից Արցախի Հանրապետության անժամկետ զինվորական հաշմանդամություն ունեցող 2-րդ և 3-րդ խմբի հաշմանդամներին, բնակարանային պայմանների բարելավման նպատակով, տրամադրվում է պետական ֆինանսական աջակցություն։

Հաշմանդամների խնամքը և սոցիալական սպասարկումն իրականացվում է ինչպես շուրջօրյա խնամքի հաստատությունում, այնպես էլ տնային պայմաններում։ «Ստեփանակերտի տուն-ինտերնատ» պետական ոչ առևտրային կազմակերպութ-յունում խնամվող 32 միայնակ հաշմանդամներ գտնվում են պետության լրիվ խնամքի ներքո՝ ստանալով բժշկական օգնություն և կենսաապահովման բոլոր անհրաժեշտ միջոցները։

 Արցախի Հանրապետության աշխատանքի, սոցիալական հարցերի և վերաբնակեցման նախարարության տնային պայմաններում Միայնակ տարեցների և հաշմանդամների սոցիալական սպասարկման կենտրոնը (այսուհետ՝ կենտրոն) ապահովում է Ստեփանակերտ քաղաքում բնակվող 39 և Արցախի Հանրապետության շրջկենտրոններում բնակվող 14 միայնակ հաշմանդամների սոցիալական սպասարկումը:

Համաձայն Արցախի Հանրապետության աշխատանքի, սոցիալական հարցերի և վերաբնակեցման նախարարության և «Հանգանակ» հասարակական կազմակերպության միջև 2014 թվականին կնքված համագործակցության համաձայնագրի՝ «Հանգանակ» հասարակական կազմակերպությունը տնային պայմաններում սոցիալական սպասարկման կարիք ունեցող միայնակ հաշմանդամներին տրամադրում է բժշկական օգնություն:

 19. 2017 թվականին հաշմանդամ երիտասարդների համար իրականացվել են ճանաչողական այցեր Արցախի պատմամշակութային վայրեր:

 Արցախի Հանրապետության մշակույթի, երիտասարդության հարցերի և զբոսաշրջության նախարարության կողմից 2017 թվականին իրականացվել է «Երիտասարդ հաշմանդամների ճամբար Սևանա լճի ափին» միջոցառումը, որին մասնակցել են 20 հաշմանդամներ։

 Արցախի Հանրապետության մշակույթի, երիտասարդության հարցերի և զբոսաշրջության նախարարության աջակցությամբ «ՀՀ և արտերկրի հետ համագործակցություն» ծրագրի շրջանակներում Հայաստանի Հանրապետության Գորիս քաղաքում կազմակերպվել է «Երիտասարդ ձեռներեց» միջոցառումը, որին մասնակցել են «Քերոլայն Քոքսի անվան վերականգնողական կենտրոն» պետական ոչ առևտրային կազմակերպության և «ԼՂՀ խուլերի միավորում» հասարակական կազմակերպության 15 հաշմանդամներ: Միջոցառման ընթացքում հաշմանդամներն այցելել են Հայաստանի պատմամշակութային վայրեր, շփվել սահմանափակ հնարավորություններով անձանց հետ և անցկացրել հետաքրքիր ժամանց։

 «Երիտասարդության ինքնիրացման և զարգացման պայմանների ապահովում» ծրագրի շրջանակներում սահմանափակ կարողություններով երիտասարդներին ցուցաբերվել է ֆինանսական աջակցություն՝ հասարակության մեջ ինտեգրվելու նպատակով:

 20. Հաշմանդամության հիմնախնդիրների վերաբերյալ հասարակության իրազեկվածության բարձրացման նպատակով զանգվածային լրատվական միջոցներով պարբերաբար կազմակերպվել են հարցազրույցներ, կլոր սեղաններ, քննարկումներ՝ Արցախի Հանրապետության աշխատանքի, սոցիալական հարցերի և վերաբնակեցման նախարարության տարբեր աշխատակիցների հետ։

IV. ՀԱՇՄԱՆԴԱՄՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ ՈԼՈՐՏՈՒՄ

2018 ԹՎԱԿԱՆԻՆ ԻՐԱԿԱՆԱՑՎԵԼԻՔ ՄԻՋՈՑԱՌՈՒՄՆԵՐԸ

 21. Ինչպես նախորդ տարիներին, այնպես էլ 2018 թվականին, իրականացվելու են հաշմանդամների սոցիալական պաշտպանության և նրանց կյանքի որակի բարելավմանն ուղղված միջոցառումներ։

 Հաշմանդամների սոցիալական պաշտպանության ոլորտում 2018 թվականի Տարեկան ծրագրով նախատեսվող միջոցառումները բխում են հաշմանդամների իրավունքների ու շահերի պաշտպանությունից, հաշմանդամներին հասարակություն ինտեգրելու, նրանց համար հնարավորինս հավասար պայմաններ և հնարավորություններ ապահովելու, հաշմանդամների բժշկական, սոցիալական և մասնագիտական վերականգնողական գործընթացն առավելագույնս արդյունավետ իրականացնելու, հաշմանդամ երեխաների ներառական կրթության ու հաշմանդամների զբաղվածության խնդիրների լուծման անհրաժեշտությունից։

 22. Հաշմանդամների սոցիալական պաշտպանությանն ուղղված 2018 թվականի համար նախատեսված միջոցառումներն իրականացվելու են հետևյալ հիմնական ուղղություններով.

 1) հաշմանդամների իրավունքների պաշտպանությանն ուղղված միջոցառումների իրականացում և հանրային իրազեկում.

 2) հաշմանդամների համար հավասար և մատչելի պայմանների ապահովում.

 3) հաշմանդամների կրթությանն ու մասնագիտական ուսուցմանն ուղղված ծրագրերի իրականացում.

 4) հաշմանդամություն ունեցող անձանց ներգրավումը մարզական և մշակութային ծրագրերում.

 5) հաշմանդամների զբաղվածության խթանմանն ուղղված ծրագրերի իրականացում.

 6) Արցախի Հանրապետության պաշտպանության ժամանակ ստացած վնասվածքի կամ խեղման հետևանքով 1-ին խմբի անժամկետ հաշմանդամ ճանաչված անձանց բնակարանային պայմանների բարելավում.

 7) Արցախի Հանրապետության զինվորական հաշմանդամություն ունեցող անձանց համար պետական ֆինանսական աջակցությամբ ծրագրերի իրականացում.

 8) սոցիալապես անապահով հաշմանդամներին դրամական (նյութական) օգնության ցուցաբերում.

 9) հաշմանդամների հիմնահարցերով զբաղվող հասարակական կազմակեր-պությունների հետ համագործակցության շրջանակների ընդլայնում:

ԱՐՑԱԽԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ

ԱՇԽԱՏԱԿԱԶՄԻ ԿԱՌԱՎԱՐՈՒԹՅԱՆ

ԳՈՐԾԵՐԻ ԿԱՌԱՎԱՐՉՈՒԹՅԱՆ ՊԵՏ-ԱՇԽԱՏԱԿԱԶՄԻ

ՂԵԿԱՎԱՐԻ ԱՌԱՋԻՆ ՏԵՂԱԿԱԼ Ա. ԼԱԶԱՐՅԱՆ

  **Լ.ԳՐԻԳՈՐՅԱՆ**

Հավելված N 2

Արցախի Հանրապետության

կառավարության 2017 թվականի \_\_\_\_\_\_\_\_\_\_\_\_ \_\_\_

N որոշման

Ց Ա Ն Կ

ՀԱՇՄԱՆԴԱՄՆԵՐԻ ՍՈՑԻԱԼԱԿԱՆ ՊԱՇՏՊԱՆՈՒԹՅԱՆ 2018 ԹՎԱԿԱՆԻ ՏԱՐԵԿԱՆ ԾՐԱԳՐՈՎ

ՆԱԽԱՏԵՍՎԱԾ ՄԻՋՈՑԱՌՈՒՄՆԵՐԻ

|  |  |  |  |  |  |
| --- | --- | --- | --- | --- | --- |
| Հ/Հ | Միջոցառման անվանումը | Պատասխանատուկատարողը | Կատարման ժամկետը | Ֆինանսավորման աղբյուրը | Ակնկալվող արդյունքները |
| 1. | Հաշմանդամների իրավունքների պաշտպանությանն ուղղված միջոցառումներ |  |  |  |  |
| 1) | Հաշմանդամների հիմնախնդիրներին առնչվող Արցախի Հանրապետության օրենսդրության կատարելագործում | Արցախի Հանրապետության աշխատանքի, սոցիալական հարցերի և վերաբնակեցման նախարարություն, Արցախի Հանրապետության առողջապահության նախարարություն | Տարվա ընթացքում | Ֆինանսավորում չի պահանջում | Հաշմանդամների իրավունքների ու շահերի պաշտպանության, նրանց համար հավասար պայման-ների ստեղծման ու հավա-սար հնարավորությունների ապահովման սկզբունքների վրա հիմնված համապա-տասխան մեխանիզմների կազմակերպում |
| 2) | Հաշմանդամների իրավունքների և շահերի պաշտպանությանն, նրանց համար հավասար պայմանների ստեղծմանն ու հավասար հնարավորությունների ապահովմանն ուղղված միջոցառումների իրականացում, քննարկումների, կլոր սեղանների կազմակերպում | Արցախի Հանրապետության աշխատանքի, սոցիալական հարցերի և վերաբնակեցման նախարարություն, Արցախի Հանրապետության շրջանների վարչակազմեր, Ստեփանակերտի քաղաքապետարան | Տարվա ընթացքում | Ֆինանսավորում չի պահանջում | Հաշմանդամություն ունեցող անձանց սոցիալական ինտեգրում |
| 3) | Հաշմանդամների հիմնախնդիրների լուսաբանում, գրքույկների, ամսագրերի, մեթոդական ուղեցույցների տպագրում | Արցախի Հանրապետության աշխատանքի, սոցիալական հարցերի և վերաբնակեցման նախարարություն  | Տարվա ընթացքում | Արցախի Հանրապետության պետական բյուջե | Հաշմանդամություն ունեցող անձանց հիմնախնդիրների վերաբերյալ իրազեկության բարձրացում |
| 4) | Հաշմանդամների հիմնահարցերով զբաղվող պետական և ոչ պետական կազմակերպությունների հետ համագործակցություն և նրանց կողմից իրականացվող ծրագրերի համակարգում | Արցախի Հանրապետության աշխատանքի, սոցիալական հարցերի և վերաբնակեցման նախարարություն, Արցախի Հանրապետության շրջանների վարչակազմեր, Ստեփանակերտի քաղաքապետարան | Տարվա ընթացքում | Ֆինանսավորում չի պահանջում | Հաշմանդամություն ունեցող անձանց հիմնախնդիրների լուծման հարցում համակողմանի մոտեցում |
| 2. | Հաշմանդամների կրթության ծրագրեր |  |  |  |  |
| 1) | Արցախի Հանրապետության պետական և ոչ պետական բարձրագույն և միջին մասնագիտական ուսումնական հաստատությունների վճարովի համակարգում սովորող 1-ին և 2-րդ խմբերի հաշմանդամների, ինչպես նաև հաշմանդամ երեխայի կարգավիճակ ունեցող անձանց համար անվճար հիմունքներով կրթության ապահովում | Արցախի Հանրապետության կրթության, գիտության և սպորտի նախարարություն | Տարվա ընթացքում | Արցախի Հանրապետության պետական բյուջե | 1-ին և 2-րդ խմբերի հաշմանդամները, հաշմանդամ երեխայի կարգավիճակ ունեցող անձինք հնարավորություն կստանան ընդգրկվելու Արցախի Հանրապետության պետական և ոչ պետական բարձրագույն և միջին մասնագիտական ուսումնական հաստատություններում |
| 2) | Կրթության առանձնահատուկ պայմանների կարիք ունեցող երեխաների ուսուցման կազմակերպում ներառական դպրոցներում | Արցախի Հանրապետության կրթության, գիտության և սպորտի նախարարություն | Տարվա ընթացքում | Արցախի Հանրապետության պետական բյուջե | Հաշմանդամ` կրթության առանձնահատուկ պայմանների կարիք ունեցող երեխաները կստանան կրթություն |
| 3) | Լսողության խնդիրներ ունեցող երեխաների ուսուցման կազմակերպում Ստեփանակերտի Հովհաննես Թումանյանի անվան N 9 հիմնական դպրոցում | Արցախի Հանրապետության կրթության, գիտության և սպորտի նախարարություն | Տարվա ընթացքում | Արցախի Հանրապետության պետական բյուջե | Լսողության խնդիրներ ունեցող երեխաները կստանան կրթություն |
| 4) | Լսողության խնդիրներ ունեցող երեխաների համար հեռավար ուսուցման կազմակեր-պում | Արցախի Հանրապետության աշխատանքի, սոցիալական հարցերի և վերաբնակեցման նախարարություն,Արցախի Հանրապետության կրթության, գիտության և սպորտի նախարա-րություն | Տարվա ընթացքում | Արցախի Հանրապետության պետական բյուջե | Լսողության խնդիրներ ունեցող երեխաներ կստանան հեռավար ուսուցում |
| 5) | Հայաստանի Հանրապետության պետական բուհերում Արցախի Հանրապետությանը հատկացված՝ պետության կողմից ուսանողական նպաստների ձևով ուսման վարձի լրիվ փոխհատուցմամբ (անվճար) տեղերում սովորող 1-ին և 2-րդ խմբերի հաշմանդամներին և հաշմանդամ երեխայի կարգավիճակ ունեցող անձանց հատուցում 15 000 ՀՀ դրամ գումարի չափով | Արցախի Հանրապետության կրթության, գիտության և սպորտի նախարարություն | Տարվա ընթացքում | Արցախի Հանրապետության պետական բյուջե | 1-ին և 2-րդ խմբերի հաշմանդամներին և հաշմանդամ երեխայի կարգավիճակ ունեցող անձանց հնարավորություն կտրվի ստանալու բարձրագույն կրթություն |
| 6) | Ներառական կրթություն իրականացնող դպրոցներում առանձնահատուկ պայմանների կարիք ունեցող երեխաների սննդի անվճար կազմակերպում | Արցախի Հանրապետության կրթության, գիտության և սպորտի նախարարություն | Ուսումնական տարվա ընթացքում | Արցախի Հանրապետության պետական բյուջե | Առանձնահատուկ պայմանների կարիք ունեցող երեխաներին հնարավորություն կտրվի կրթություն ստանալու հանրակրթական դպրոցներում |
| 3. | Հաշմանդամների սոցիալական պաշտպանության ծրագրեր |  |  |  |  |
| 1) | Զինծառայության ժամանակ հաշմանդամ դարձած անձանց միանվագ ապահովագ-րական գումարների տրամադրում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Հաշմանդամ զինծառայողներին կտրամադրվեն միանվագ ապահովագրական գումարներ |
| 2) | Արցախի Հանրապետության հիշարժան օրերի կապակցությամբ հաշմանդամներին միանվագ դրամական օգնության տրամադրում, այդ թվում՝ - զինծառայության ընթացքում հաշմանդամ դարձած քաղաքացիներ - Հայրենական մեծ պատերազմի հաշմանդամներ և նրանց հավասարեցված անձիք | Արցախի Հանրապետության աշխատանքի, սոցիալական հարցերի և վերաբնակեցման նախարարություն | 2018 թվականի ապրիլ,օգոստոս ևդեկտեմբերամիսներ | Արցախի Հանրապետության պետական բյուջե | Զինծառայության ընթացքում հաշմանդամ դարձած քաղաքացինե-րին և Հայրենական մեծ պատերազմի հաշմանդամ-ներին Արցախի Հանրապետության հիշարժան օրերի կապակցությամբ կտրամադրվի ֆինանսական օգնություն |
| 3) | Հայրենական մեծ պատերազմի հաշմանդամներին պատվովճարի տրամադրում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Հայրենական մեծ պատերազմի հաշմանդամներին կտրամադրվի ամենամսյա պատվովճար՝ 50 հազարական ՀՀ դրամ  |
| 4) | Առանձին խմբերի հաշմանդամներին արտոնությունների դիմաց տրվող ամենամսյա դրամական օգնության տրամադրում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Հաշմանդամների կենսական մակարդակի բարձրացման համար կտրամադրվեն ամենամսյա դրամական օգնություն |
| 5) | Հաշմանդամ երեխաներին հատկացվող ամենամսյա պետական նպաստ | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Հաշմանդամ երեխաներին կհատկացվի ամենամսյա պետական նպաստ |
| 6) | 1-ին և 2-րդ խմբերի հաշմանդամների մինչև 18 տարեկան երեխաներին հատկացվող ամենամսյա պետական նպաստ | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | 1-ին և 2-րդ խմբերի հաշմանդամների մինչև 18 տարեկան երեխաներին կհատկացվի ամենամսյա պետական նպաստ՝ համապատասխանաբար 15 և 9 հազարական ՀՀ դրամ  |
| 7) | «Հայաստան» համահայկական հիմնադրամի կողմից մարդասիրական նպաստների տրամադրում Արցախի Հանրապետության պաշտպանության ժամանակ 1-ին խմբի հաշմանդամ դարձած զինծառայողներին և նրանց մինչև 17 տարեկան երեխաներին՝ 2 000 ՀՀ դրամի չափով | Արցախի Հանրապետության աշխատանքի, սոցիալական հարցերի և վերաբնակեցման նախարարություն,«Հայաստան» համահայկական հիմնադրամ | Տարվաընթացքում | «Հայաստան» համահայկական հիմնադրամի միջոցներ | «Հայաստան» համահայ-կական հիմնադրամի կողմից 1-ին խմբի հաշման-դամ դարձած զինծառայող-ներին և նրանց մինչև 17 տարեկան երեխաներին կտրամադրվեն մարդասի-րական նպաստներ` յուրաքանչյուրին 2 000 ՀՀ դրամի չափով |
| 8) | Հաշմանդամների կենսաթոշակային ապահովություն | Արցախի Հանրապետության ուժային գերատեսչութ-յուններ, Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Կբարձրացվի հաշմանդամների կենսաթոշակը` կյանքի որակը բարելավելու և հասարակական կյանքին լիարժեք մասնակից դարձնելու համար |
| 9) | Արցախի Հանրապետության պաշտպանության ժամանակ ստացած վնասվածքի կամ խեղման հետևանքով 1-ին խմբի անժամկետ հաշմանդամ ճանաչված անձանց բնակարանային պայմանների բարելավում | Արցախի Հանրապետության աշխատանքի, սոցիալական հարցերի և վերաբնակեցման նախարարություն, Արցախի Հանրապետության քաղաքաշինության նախարարություն | Տարվա ընթացքում | Արցախի Հանրապետության պետական բյուջե | Նախատեսվում է լուծել Արցախի Հանրապետության պաշտպանության ժամանակ ստացած վնասվածքի կամ խեղման հետևանքով 1-ին խմբի անժամկետ հաշմանդամ ճանաչված անձանց բնակարանային պայմանների խնդիրը |
| 10) | Ֆինանսավարկային կազմակերպությունների կողմից Լեռնային Ղարաբաղի Հանրապետության անժամկետ զինվորական հաշմանդամություն ունեցող 2-րդ և 3-րդ խմբի հաշմանդամներին հիփոթեքային վարկավորմամբ բնակարաններ, բնակելի տներ գնելու կամ բնակելի տներ կառուցելու և (կամ) վերանորոգելու նպատակով պետական ֆինանսական աջակցության տրամադրում  | Արցախի Հանրապետության կառավարություն,Արցախի սոցիալական ծրագրերի հիմնադրամ | Տարվա ընթացքում | Արցախի Հանրապետության պետական բյուջե | Նախատեսվում է լուծել Արցախի Հանրապետության անժամկետ զինվորական հաշմանդամություն ունեցող 2-րդ և 3-րդ խմբի հաշմանդամների բնակա-րանային պայմանների խնդիրը |
| 11) | Լեռնային Ղարաբաղի Հանրապետության զինվորական հաշմանդամություն ունեցող 1-ին և 2-րդ խմբերի հաշմանդամներին օգտագործված էլեկտրաէներգիայի և (կամ) բնական գազի դիմաց պետական ֆինանսական աջակցության տրամադրում | Արցախի Հանրապետության կառավարություն,Արցախի սոցիալական ծրագրերի հիմնադրամ | Տարվա ընթացքում | Արցախի Հանրապետության պետական բյուջե | Կփոխհատուցվեն Արցախի Հանրապետության զինվորական հաշմանդամություն ունեցող 1-ին և 2-րդ խմբերի հաշմանդամների և նրանց ընտանիքների անդամների կոմունալ ծախսերը |
| 12) | Դրամական (նյութական) օգնություն սոցիալապես անապահով քաղաքացինե-րին  | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Կբարելավվի անապահով հաշմանդամների կենսամակարդակը |
| 4. | Հաշմանդամների բժշկական օգնությանն ու սպասարկմանն ուղղված ծրագրեր, ինչպես նաև վերականգնողական միջոցառումներ |  |  |  |  |
| 1) | Հաշմանդամների բժշկական օգնության և բժշկական սպասարկման աշխատանքների կազմակերպում, բժշկասոցիալական փորձաքննության կատարելագործում | Արցախի Հանրապետության առողջապահության նախարարություն,Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Կկատարելագործվի հաշմանդամների բժշկական օգնության և բժշկական սպասարկման աշխատանքների կազմակերպումը, բժշկասոցիալական փորձաքննությունը |
| 2) | Հաշմանդամների բժշկական և սոցիալական վերականգնման աշխատանքների կազմակերպում | Արցախի Հանրապետության առողջապահության նախարարություն, Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Կվերականգնվի հաշմանդամի առողջական վիճակն ու կկրճատվի հաշմանդամների քանակը |
| 3) | Հայաստանի Հանրապետությունում առողջարանային բուժման և հանգստյան տների ուղեգրերի տրամադրում հաշմանդամներին | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Հաշմանդամներին կտրամադրվեն Հայաստանի Հանրապե-տության առողջարանային բուժման և հանգստյան տների ուղեգրեր |
| 4) | 1-ին խմբի հաշմանդամ զինծառայողներին, հաշմանդամ երեխայի կարգավիճակ ունեցողներին Հայաստանի Հանրապե-տության սահմաններից դուրս առողջարա-նային ուղեգրերի հատկացում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | 1-ին խմբի հաշմանդամ զինծառայողների, հաշմանդամ երեխայի կարգավիճակ ունեցողների համար կկազմակերպվի Հայաստանի Հանրապե-տության սահմաններից դուրս առողջարանային բուժում |
| 5) | Հաշմանդամների սոցիալ-հոգեբանական վերականգնողական աշխատանքների կազմակերպում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Կյանքի դժվարին իրավիճակում հայտնված անձանց՝ մասնավորապես, հաշմանդամների, սոցիալ-հոգեբանական խնդիրների լուծում |
| 5. | Հաշմանդամների զբաղվածության խթանմանն ուղղված ծրագրեր |  |  |  |  |
| 1) | Գործազուրկների և աշխատանքից ազատման ռիսկ ունեցող աշխատանք փնտրող անձանց մասնագիտական ուսուցման կազմակերպում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Հաշմանդամություն ունեցող գործազուրկների և աշխատանքից ազատման ռիսկ ունեցող աշխատանք փնտրող անձանց համար կկազմակերպվի մասնագիտական ուսուցում |
| 2) | Աշխատաշուկայում անմրցունակ անձանց աշխատանքի տեղավորման դեպքում գործատուին աշխատավարձի մասնակի և հաշմանդամություն ունեցող անձին ուղեկցողի համար աշխատավարձի փոխհատուցման տրամադրում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Աշխատաշուկայում անմրցունակ անձին աշխատանքի տեղավորման դեպքում գործատուին աշխատավարձի մասնակի, իսկ ուղեկցողի համար հաշմանդամություն ունեցող անձին կտրամադրվի աշխատավարձի փոխհատուցում |
| 3) | Ձեռք բերած մասնագիտությամբ մասնագիտական աշխատանքային փորձ ձեռք բերելու համար գործազուրկներին աջակցության տրամադրում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Ձեռք բերած մասնագիտութ-յամբ առաջին անգամ աշխատաշուկա մուտք գործող գործազուրկներին գործատուի մոտ մասնագիտական աշխատանքային փորձ ձեռք բերելու համար կտրամադրվի աջակցություն |
| 4) | Աշխատաշուկայում անմրցունակ անձանց աշխատանքի տեղավորման դեպքում գործատուին միանվագ փոխհատուցման տրամադրում  | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Աշխատաշուկայում անմրցունակ անձանց աշխատանքային ունակությունների և կարողությունների ձեռքբերման համար ու հաշմանդամություն ունեցող գործազուրկների աշխատատեղի հարմարեցման համար գործատուին միանվագ փոխհատուցման տրամադրում |
| 5) | Աշխատանքի տոնավաճառի կազմակերպում | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Աշխատանք փնտրող հաշմանդամի կողմից գործատուի մոտ առկա թափուր աշխատատեղի համալրում  |
| 6. | Հաշմանդամների սոցիալական սպասարկմանն ուղղված ծրագրեր |  |  |  |  |
| 1) | «Ստեփանակերտի տուն-ինտերնատ» պետական ոչ առևտրային կազմակերպութ-յունում տարեցների ու հաշմանդամների սոցիալական սպասարկման իրականացում (հաշմանդամները կազմում են տուն-ինտերնատում խնամվողների 43 տոկոսը) | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Միայնակ հաշմանդամ քաղաքացիները կսպասարկվեն «Ստեփանակերտի տուն-ինտերնատ» պետական ոչ առևտրային կազմակերպությունում |
| 2) | Տնային պայմաններում հաշմանդամների սոցիալական սպասարկման ծառայությունների տրամադրում (հաշմանդամները կազմում են սպասարկվողների շուրջ 32 տոկոսը) | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Միայնակ հաշմանդամ քաղաքացիներին տնային պայմաններում կմատուցվեն սոցիալական սպասարկ-ման ծառայություններ |
| 7. | Հաշմանդամներին վերականգնողական, տեխնիկական և օժանդակ այլ պարագաներով ապահովում |  |  |  |  |
| 1) | Վերականգնողական պարագաների ձեռքբերում և տրամադրում հաշմանդամ-ներին (սայլակներ, լսողական սարքեր, ձեռնափայտեր, հենակներ, կրծքագեղձի պրոթեզներ) | Արցախի Հանրապետության աշխատանքի, սոցիալական հարցերի և վերաբնակեցման նախարարություն | Տարվա ընթացքում | Արցախի Հանրապետության պետական բյուջե | Հաշմանդամի գործունեության uահմանափակումների վերացում կամ հնարավորինu մեղմացում` հաշմանդամին հաuարակություն ինտեգրելու և հաuարակութ-յան լիիրավ անդամ դարձնելու համար |
| 2) | Հաշմանդամներին թվային և անալոգային լսողական սարքերով ապահովում | Արցախի Հանրապետության աշխատանքի, սոցիալական հարցերի և վերաբնակեցման նախարարություն Արցախի Հանրապետության շրջանների վարչակազմեր, Ստեփանակերտի քաղաքապետարան | Տարվա ընթացքում | Արցախի Հանրապետության պետական բյուջե | Լսողական սարքերի կարիք ունեցող հաշմանդամներին կտրամադրվեն թվային և անալոգային լսողական սարքեր |
| 3) | Հաշմանդամություն ունեցող անձանց աչքի պրոթեզով ապահովում | Արցախի Հանրապետության աշխատանքի, սոցիալական հարցերի և վերաբնակեցման նախարարություն Արցախի Հանրապետության շրջանների վարչակազմեր, Ստեփանակերտի քաղաքապետարան | Տարվա ընթացքում | Արցախի Հանրապետության պետական բյուջե | Աչքի պրոթեզավորման կարիք ունեցող հաշմանդամ քաղաքացիները կապահովվեն աչքի պրոթեզով |
| 8. | Հաշմանդամություն ունեցող անձանց ինտեգրումը հասարակություն մշակույթի և սպորտի միջոցով |   |    |   |  |
|  1) | Հաշմանդամների համար մշակութային և մարզական միջոցառումների կազմակերպում | Արցախի Հանրապետության մշակույթի, երիտասարդության հարցերի և զբոսաշրջության նախարարություն,Արցախի Հանրապետությանկրթության, գիտության և սպորտի նախարարություն | Տարվա ընթացքում | Արցախի Հանրապետության պետական բյուջե | Մարզական և մշակութային միջոցառումների մատչելիության ապահովում |
| 2) | Սևանա լճի ափին երիտասարդ հաշմանդամների ճամբարի կազմակերպում | Արցախի Հանրապետության մշակույթի, երիտասարդության հարցերի և զբոսաշրջության նախարարություն  | 3-րդ եռամսյակ | Արցախի Հանրապետության պետական բյուջե | Հաշմանդամները կինտեգրվեն հասարակությանը |
| 3) | Երիտասարդության ինքնիրացման զարգացման պայմանների ապահովում և սահմանափակ կարողություններով երիտասարդներին հասարակությանն ինտեգրում | Արցախի Հանրապետության մշակույթի, երիտասարդության հարցերի և զբոսաշրջության նախարարություն | Տարվա ընթացքում | Արցախի Հանրապետության պետական բյուջե | Հաշմանդամների ակտիվ մասնակցությունը հասարակական կյանքին |
| 9. | Հաշմանդամների համար հավասար և մատչելի պայմանների ապահովում |  |  |  |  |
|  1) | Հաշմանդամների համար մատչելի միջավայրի ստեղծմանն ուղղված միջոցառումների կազմակերպում և իրականացում | Արցախի Հանրապետության քաղաքաշինության նախարարություն | Տարվա ընթացքում | Ֆինանսավորում չի պահանջում | Կապահովվեն հաշմանդամների համար մատչելի պայմաններ հաuարակական կյանքի բոլոր ոլորտներում |

ԱՐՑԱԽԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ

ԱՇԽԱՏԱԿԱԶՄԻ ԿԱՌԱՎԱՐՈՒԹՅԱՆ

ԳՈՐԾԵՐԻ ԿԱՌԱՎԱՐՉՈՒԹՅԱՆ ՊԵՏ-ԱՇԽԱՏԱԿԱԶՄԻ

ՂԵԿԱՎԱՐԻ ԱՌԱՋԻՆ ՏԵՂԱԿԱԼ Ա. ԼԱԶԱՐՅԱՆ